CELEX: 32006R1730
Language: hu
Date: 2006-11-23
Title: A Bizottság 1730/2006/EK rendelete ( 2006. november 23. ) a benzoesav (VevoVitall) takarmány-adalékanyagként való engedélyezéséről   (EGT vonatkozású szöveg)

24.11.2006   
            
            
               HU
            
            
               Az Európai Unió Hivatalos Lapja
            
            
               L 325/9
            
         A BIZOTTSÁG 1730/2006/EK RENDELETE
   (2006. november 23.)
   a benzoesav (VevoVitall) takarmány-adalékanyagként való engedélyezéséről
   (EGT vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
   mivel:
   
               (1)
            
            
               Az 1831/2003/EK rendelet rendelkezik az adalékanyagok takarmányokban történő felhasználásának engedélyezéséről, valamint az engedélyek kibocsátásának feltételeiről és eljárásáról.
            
         
               (2)
            
            
               Az 1831/2003/EK rendelet 7. cikkével összhangban a mellékletben meghatározott készítmény engedélyezésére vonatkozóan kérelmet nyújtottak be. A kérelemhez csatolták a rendelet 7. cikke (3) bekezdésében előírt adatokat és dokumentumokat.
            
         
               (3)
            
            
               A kérelem a benzoesav-készítmény (VevoVitall) elválasztott malacok takarmány-adalékanyagaként való engedélyezésére vonatkozik, amely a „tenyésztéstechnikai adalékanyagok” adalékanyag kategóriába sorolandó.
            
         
               (4)
            
            
               Az Európai Élelmiszer-biztonsági Hatóság (a továbbiakban: a Hatóság) 2005. december 9-i véleményében (2) megállapította, hogy a benzoesav (VevoVitall) nincs káros hatással az emberi vagy az állati egészségre, illetve a környezetre. A hatóság továbbá arra a következtetésre jutott, hogy a benzoesav (VevoVitall) nem jelent más olyan veszélyt, amely az 1831/2003/EK rendelet 5. cikke (2) bekezdése értelmében kizárná az engedélyezést. A vélemény szerint a készítmény használata a malacok esetében javítja a teljesítményparamétereket (súlygyarapodás, takarmánybevitel–súlygyarapodás aránya). A hatóság véleménye a felhasználók biztonságával kapcsolatos megfelelő intézkedések meghozatalát javasolja. A forgalmazás utáni speciális nyomonkövetési követelményeket nem tartja szükségesnek. A vélemény ellenőrzi az 1831/2003/EK rendelettel létrehozott közösségi referencialaboratórium által benyújtott, a takarmányban lévő takarmány-adalékanyag vizsgálati módszeréről szóló jelentést. A készítmény vizsgálata azt mutatja, hogy az 1831/2003/EK rendelet 5. cikkében előírt engedélyezésre vonatkozó feltételek teljesülnek. Ennek megfelelően a készítmény használatát az e rendelet mellékletében meghatározottak szerint engedélyezni kell.
            
         
               (5)
            
            
               Az e rendeletben előírt intézkedések összhangban vannak az Élelmiszerlánc és Állat-egészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A mellékletben meghatározott, a „tenyésztéstechnikai adalékanyagok” adalékanyag-kategóriába és az „egyéb tenyésztéstechnikai adalékanyagok” funkcionális csoportba tartózó készítmény takarmány-adalékanyagként való használatát a mellékletben meghatározott feltételek mellett engedélyezik.
   2. cikk
   Ez a rendelet az Európai Unió Hivatalos Lapjában történő kihirdetését követő huszadik napon lép hatályba.
   
      E rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2006. november 23-án.
      
         
            a Bizottság részéről
         
         Markos KYPRIANOU
         
            a Bizottság tagja
         
      
   
   
      (1)  HL L 268., 2003.10.18., 29. o. A 378/2005/EK bizottsági rendelettel (HL L 59., 2005.3.5., 8. o.) módosított rendelet.
   
      (2)  A takarmányban használt adalékanyagokkal és termékekkel vagy anyagokkal foglalkozó tudományos testületnek az elválasztott malacok takarmány-adalékanyagaként használt VevoVitall® nevű termék biztonságosságról és hatásosságáról szóló véleménye, az 1831/2003/EK rendelettel összhangban. Elfogadva: 2005. november 30-án. EFSA Lap (2005), 290, 1–13. o.
   
      MELLÉKLET
      
                  Adalékanyag azonosítószáma
               
               
                  Az engedély jogosultjának neve
               
               
                  Adalékanyag
                  (Kereskedelmi név)
               
               
                  Az elem (Se) legnagyobb tartalma (mg/kg) a 12 %-os nedvességtartalmú teljes értékű takarmányban
               
               
                  Állatfaj vagy -kategória
               
               
                  Maximális életkor
               
               
                  Legkisebb megengedett tartalom
               
               
                  Legnagyobb megengedett tartalom
               
               
                  Egyéb rendelkezések
               
               
                  Az engedélyezési időszak vége
               
            
                  mg hatóanyag/kg teljes értékű takarmány
               
            
                  Tenyésztéstechnikai adalékanyagok kategóriája. Funkciós csoport: egyéb tenyésztéstechnikai adalékanyagok (a teljesítményparaméterek javulása: súlygyarapodás, takarmánybevitel-súlygyarapodás aránya)
               
            
                  4 d 210
               
               
                  DSM Special Products
               
               
                  Benzoesav
                  (VevoVitall)
               
               
                  
                               
                           
                           
                              
                                 Az adalékanyag összetétele:
                              
                              benzoesav (≥ 99,9 %)
                           
                        
                               
                           
                           
                              
                                 A hatóanyag jellemzése:
                              
                              benzol-karbonsav, fenil-karbonsav C7H6O2
                              
                              CAS-szám: 65-85-0
                              Legnagyobb szint a következő anyagokban: Ftálsav: ≤ 100 mg/kg
                              Bifenil: ≤ 100 mg/kg
                              Nehézfémek: ≤ 10 mg/kg
                              Arzén: ≤ 2 mg/kg
                           
                        
                               
                           
                           
                              
                                 Vizsgálati módszer
                                  (1)
                              
                              UV detektorral társított fordított fázisú folyadék-kromatográfia (HPLC)
                           
                        
               
                  Malacok
                  (elválasztott)
               
               
                  —
               
               
                  5 000
               
               
                  5 000
               
               
                  A malacoknak szánt kiegészítő takarmányok nem tartalmazhatnak 10 000 mg/kg-nál több benzoesavat.
                  A használati utasításban az alábbiak tüntetendők fel:
                  
                               
                           
                           
                              „Legfeljebb 25 kg-os állatok esetében használható”
                           
                        
                               
                           
                           
                              „A benzoesavat tartalmazó kiegészítő takarmány nem használható malacok takarmányozására”
                           
                        
                               
                           
                           
                              Az adalékanyag előkeverék formájában belekeverendő az összetett takarmányba.
                           
                        
                               
                           
                           
                              „A felhasználók biztonsága érdekében intézkedéseket kell hozni, hogy az adalékanyag által kibocsátott belélegezhető port a minimálisra csökkentsék. Anyagbiztonsági adatlapok rendelkezésre állnak.”
                           
                        
               
                  2016.12.14.
               
            
         (1)  Az analitikai módszerek részletes adatai a közösségi referencialaboratórium alábbi honlapján találhatók: www.irmm.jrc.be/html/crlfaa/